***Notă informativă la proiectul Hotărârii Consiliului de administrație al ANRE privind***

***impunerea obligației de serviciu public***

Hotărârea privind impunerea obligației de serviciu public de furnizare a gazelor naturale este elaborată în temeiul art. 11 și 89 ale Legii nr. 108 din 27.05.2016 cu privire la gazele naturale.

Potrivit art.89 din Legea menționată, consumatorii casnici şi societăţile comerciale mici au dreptul de a fi aprovizionaţi cu gaze naturale de către furnizorii cărora le-a fost impusă obligaţia de serviciu public de a furniza gaze naturale anumitor categorii de consumatori finali la parametrii de calitate stabiliţi, la preţuri reglementate, transparente, nediscriminatorii şi uşor de comparat, în conformitate cu termenele şi condiţiile stabilite Regulamentul privind furnizarea gazelor naturale.

Totodată, prin derogare de la art.89 alin.(1), consumatorii noncasnici care nu pot să-şi aleagă furnizorul şi să semneze contracte de furnizare a gazelor naturale la preţ negociabil, sînt în drept să solicite semnarea contractelor de furnizare a gazelor naturale, în condiţii reglementate, cu furnizorii care asigură furnizarea gazelor naturale unor anumite categorii de consumatori finali în contextul obligaţiei de serviciu public stabilite la art.89 din Lege. În termen de 4 luni de la constatarea de către organul central de specialitate al administraţiei publice în domeniul energeticii, în baza avizului Agenţiei, a existenţei pe piaţa gazelor naturale a premiselor necesare pentru procurarea de către consumatorii noncasnici a gazelor naturale la preţuri negociate, Guvernul va adopta hotărârea privind retragerea dreptului consumatorilor noncasnici de a achiziţiona gaze naturale, în condiţii reglementate, de la furnizorii care furnizează gazele naturale unor anumite categorii de consumatori finali în contextul obligaţiei de serviciu public stabilite la art.89 din Lege.

În limitele teritoriului autorizat prin licenţă pentru un operator al sistemului de distribuţie, Agenţia poate impune unui sau mai multor furnizori obligaţia de serviciu public de a furniza gaze naturale consumatorilor finali.

Prin Hotărârea CA al ANRE nr. 287/2016 din 17.11.2016 au fost impuse obligațiile de serviciu public către 10 titulari de licențe, pe un termen de până la intrarea în vigoare a noului Regulament privind furnizarea gazelor naturale.

La data de 30.06.2019 a intrat în vigoare noul Regulamentul privind furnizarea gazelor naturale, aprobat prin Hotărârea CA nr. 113/2019 din 19.04.2019, astfel că Hotărârea CA nr. 287/2016 din 17.11.2016 a devenit desuet.

Astfel, în scopul asigurării continuității dreptului consumatorilor finali de a fi aprovizionați cu gaze naturale la parametrii de calitate stabiliţi, la preţuri reglementate, transparente, nediscriminatorii şi uşor de comparat, este necesară emiterea unei hotărâri noi privind impunerea serviciului public respectiv cu indicarea expresă a termenului și a teritoriului deservit.

Proiectul Hotărârii prevede impunerea pe un termen de 7 ani a îndeplinirii de către furnizori a obligațiilor de serviciu public în sectorul gazelor naturale, perioadă similară celei prevăzute și în cazul furnizării de energie electrică.

Pornind de la principiile aplicate în hotărârea anterioară, Agenția va impune obligația de servicii publice următorilor titulari de licență pentru furnizarea gazelor naturale:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr d/o | Denumirea furnizorului | Nr și termenul de valabilitate a licenței pentru furnizarea gazelor naturale | Denumirea OSD pe teritoriul căruia furnizorului i se impun obligațiile de serviciu public | | Nr și termen de valabilitate a licenței pentru distribuția gazelor naturale | Numărul consumatorilor finali înregistrați la situația din 31.12.2018 | Volumul de gaze livrate (mii m3) în anul 2018 |
|  | "BELVILCOM" SRL | AA 084590 din 10.06.2008 -11.06.2029 | "BELVILCOM" SRL | | AA 064589 din 10.06.2008-23.02.2026 | 9 noncasnici | 56,622 |
|  | ÎM "ROTALIN GAZ TRADING" SRL | AC 000679 /24.08.2010  24.08.2035 | ÎM "ROTALIN GAZ TRADING" SRL | | AC 000680 din 24.08.2010-24.08.2035 | 16449 total  16105 casnici  344 noncasnici | 14782,331  6358,980  8423,351 |
|  | ÎCS "NORD GAZ SÎNGEREI" SRL | AA 064700 din 22.10.2010-22.10.2035 | ÎCS "NORD GAZ SÎNGEREI" SRL | | AA 064701 din 22.10.2010 -22.10.2035 | 2546 total  2453 casnici  93 noncasnici | 2330,409  1434,488  895,921 |
|  | “DARNIC-GAZ” SA | AA 087102 din 11.04.2013-11.04.2038 | “DARNIC-GAZ” SA | | AA 064591 din 10.06.2008-23.02.2026 | 656 total  647 casnici  9 noncasnici | 213,45  162,63  50,82 |
|  | "PROALFA-SERVICE" SRL | AA 064636 din 23.06.2009-23.06.2034 | "PROALFA-SERVICE" SRL | | AA 064635 din 23.06.2009-23.06.2034 | 35 noncasnici | 361,367 |
|  | "PIELART SERVICE" SRL | AA 064666 din 28.12.2009-28.12.2034 | "PIELART SERVICE" SRL | | AA 064667 din 28.12.2009-28.12.2034 | 17 noncasnici | 758,442 |
|  | FPC "LĂCĂTUŞ" SRL | AA 087004 din 07.06.2012-07.06.2037 | FPC "LĂCĂTUŞ" SRL | | AA 087005 din 07.06.2012 -07.06.2037 | 214 casnici | 202,961 |
|  | ”NORD-UNIONGAZ” SRL | AC 000682 din 27.03.2017-27.03.2042 | ”COMPANIA DOBOȘ” SRL | | AC 000683 din 27.03.2017-27.03.2042 | 84 total  82 casnici  2 noncasnici | 48,029  26,842  21,187 |
|  | "SĂLCIOARA-VASCAN" SRL | AC 000698 din 25.04.2017 -25.04.2042 | ”CANDELUX COM” SRL | | AC 000697 din 25.04.2017-25.04.2042 | 11 total  7 casnici  4 noncasnici | 1003,96  7,17  996,79 |
|  | "MOLDOVAGAZ" SA  AC 001347 din 06.11.2018 -06.11.2043 | | 1 | ”CHIȘINĂU-GAZ” SRL | AA 064579 din 10.06.2008-15.11.2024 | 311169 total  305679 casnici  5490 noncasnici | 642729,8  147974,6  494755,2 |
| 2 | “EDINEŢ-GAZ” SRL | AA 064580 din 10.06.2008-16.11.2024 | 33666 total  32918 casnici  748 noncasnici | 41405,3  17957,4  23447,9 |
| 3 | “FLOREŞTI-GAZ" SRL | AA 064581 din 10.06.2008-17.11.2024 | 32526 total  31697 casnici  829 noncasnici | 38332,2  17152,8  21179,4 |
| 4 | "IALOVENI-GAZ" SRL | AA 064735 din 17.11.1999-17.11.2024 | 78881 total  77648 casnici  1233 noncasnici | 68735,6  43124,9  25610,7 |
| 5 | "ŞTEFAN VODĂ-GAZ" SRL | AA 064585 din 10.06.2008-18.11.2024 | 28427 total  28010 casnici  417 noncasnici | 16375,0  10999,8  5375,2 |
| 6 | “UNGHENI-GAZ” SRL | AA 064587 din 10.06.2008-23.11.2024 | 26741 total  26023 casnici  718 noncasnici | 22349,4  11609,8  10739,6 |
| 7 | "CAHUL-GAZ" SRL | AA 064578 din 10.06.2008-23.11.2024 | 29258 total  28559 casnici  699 noncasnici | 24277,9  16159,0  8118,9 |
| 8 | "BĂLŢI-GAZ" SRL | AA 0018746 din 14.12.2006-24.11.2024 | 61556 total  60529 casnici  1027 noncasnici | 92081,5  26360,6  65720,9 |
| 9 | "ORHEI-GAZ" SRL | AA 064584 din 10.06.2008-24.11.2024 | 35395 total  34377 casnici  1018 noncasnici | 32568,7  15244,1  17324,6 |
| 10 | "CIMIŞLIA-GAZ" SRL | AA 0018673 din 02.03.2005-13.12.2024 | 22802 total  22319 casnici  483 noncasnici | 14218,9  8644,8  5574,1 |
| 11 | "GĂGĂUZ-GAZ" SRL | AA 064582 din 10.06.2008-20.01.2025 | 45543 total  44842 casnici  701 noncasnici | 35258,5  24924,6  10333,9 |
| 12 | "TARACLIA-GAZ" SRL | AA 064586 din 10.06.2008-05.06.2025 | 12810 total  12627 casnici  183 noncasnici | 8323,8  6148,6  2175,2 |
|  | "CANTGAZ" SRL | AC 000635 din 12.12.2016-12.12.2041 | ”BV GROUP COMPANY” SRL | | AC 000634 din 02.12.2016 -02.12.2041 | 764 total  738 casnici  26 noncasnici | 244,551  158,846  85,704 |

Referitor la oportunitatea aprobării de către ANRE a Hotărârii Consiliului de administrație al ANRE privind impunerea obligației de serviciu public, Agenția a consultat părțile interesate, totodată plasând pe pagina sa web (www.anre.md, la rubrica Transparența decizională / Proiecte supuse consultării publice) la data de 21.10.2019 proiectul Hotărârii și Nota Informativă, astfel, încât orice persoană interesată a avut posibilitatea de a accesa documentele respective și de a prezenta propuneri și obiecții pe marginea lor, inclusiv prin poșta electronică, la adresa electronica indicată pe site [anre@anre.md](mailto:anre@anre.md) sau [tvieru@anre.md](mailto:tvieru@anre.md). Obiecțiile și propunerile parvenite au fost examinate de către Agenție, luate în considerare la îmbunătățirea proiectului hotărârii menționate.

**Director general**

**Veaceslav UNTILA**

COORDONAT:

Eugen CARPOV

Director \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Șef Departament licențiere,

monitorizare și control: *A. Adam*

„\_\_\_\_”\_\_\_\_\_\_\_\_\_\_2019

Șef Departament juridic și protecția

Consumatorilor *V. Șpac*

„\_\_\_\_”\_\_\_\_\_\_\_\_\_\_2019

Executor:

Șef Secție licențiere : *T. Vieru*

„\_\_\_”.\_\_\_\_\_\_\_\_\_2019